《送陈心简之辽东》
清代·王泽宏

驱车独旅向三韩，九月秋风已渐寒。才道玉门生入稳，谁知铁岭放归难。

长天积雪家何处，绝塞严冰路几盘？鸭绿江深终古恨，南来鸿雁报平安。

作者简介：（1623—1705）清湖北黄冈人，字涓来，号昊庐。顺治十二年进士。历官礼部尚书，疏请移湖口关还设九江，商民称便。工诗，喜与洪升、姜宸英等游，所作皆和平安雅。有《鹤岭山人集》等。